DA Den Europæiske Unions Tidende C 146/2

Kortfattede oplysninger meddelt af medlemsstaterne om statsstøtte ydet i overensstemmelse med Kommissionens forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter

(2005/C 146/02)

Sag nr.: XA 62/04

Medlemsstat: Italien

Region: Marche

Støtteordningens benævnelse eller navnet på den virksomhed, der modtager en individuel støtte: Concessione di contributi a favore delle attività produttive agricole e zootecniche, danneggiate dalla crisi sismica iniziata il 26 settembre 1997, per investimenti finalizzati all'adeguamento igienico sanitario di stalle provvisorie trasformate a carattere permanente

Retsgrundlag: Art.2 Legge regionale n. 21 del 10 dicembre 2003»Trasformazione in costruzioni a carattere permanente degli alloggi prefabbricati temporanei installati a seguito degli eventi sismici iniziati il 26 settembre 1997«. Delibera giunta regionale n 789 del 13.7.2004

Forventede årlige udgifter til ordningen: De forventede udgifter for 2004/2005 tilsammen er på 1 000 000,00 EUR.

Maksimal støtteintensitet: Støtteordningen omfatter bidrag i kapitalstøtte til gennemførelse af investeringer såsom nødvendige infrastrukturer til permanente forarbejdningsbygværker.

Støtten er på 50 % af de samlede udgifter til gennemførelse af støtteberettigede foranstaltninger, idet der ved beregningen anvendes priser, der ikke overstiger regionen Marches officielle priser for offentlige arbejder og under alle omstændigheder inden for de fastsatte udgiftsrammer

135,00 EUR pr. m2 for tilpasning til sundheds- og hygiejnenormerne;

Til ovenfor gennemførte beregning tilføjes følgende ekstrabidrag 6,00 EUR pr. m2 for tekniske udgifter i forbindelse med tilpasning til sundheds- og hygiejnenormerne.

Til det således beregnede støttebeløb kan påløbe diversi relevante skattebyrder (moms, Cnpaia osv.), medmindre de refunderes.

I betragtning af at de pågældende stalde ligger i kommuner, der alle omfattes af definitionen på ugunstigt stillet område ifølge klassifikationen i Rådets direktiv 75/268/EØF med ændringer, anvendes den maksimale støtteintensitet på 50 %. Det drejer sig navnlig om de samme områder, som er nævnt i bilag 3 og/eller bilag 12 til DDS/SAR n. 196/04 om de fælles bilag vedrørende udbud om gennemførelse af projekter for udvikling af landdistrikterne.

Gennemførelsesdato: Fra 2004, dog tidligst ti arbejdsdage efter indsendelse af nærværende formular, jf. artikel 19, stk. 1, i forordning (EF) nr. 1/2004.

Ordningens varighed: Sidste dato for tilsagn om støtte er den 31.12.2005.

Målet med støtten: Støtten vedrører små og mellemstore bedrifter, såvel enkeltvirksomheder som associerede virksomheder, som opfylder rentabilitetskriterierne i Marche-regionens PDR, som er godkendt ved Kommissionens beslutning C(2000) 2726 endelig af 26.9.2000, jf. også artikel 4 i forordning (EF) nr. 1/2004.

Målsætningerne består i overensstemmelse med ovenfor nævnte artikel 4 i forbedring og omstilling af produktionen, forbedring af det naturlige miljø, forbedring af hygiejneforholdene inden for husdyrbrug og forbedring af dyrevelfærden.

Den specifikke målsætning for regionalloven anført i retsgrundlaget er at bevare kulturarven bestående af stalde og lader, der er uundværlige for landbrugsaktiviteter, ved at forhindre væsentlige miljøvirkninger i forbindelse med erstatning af de ovenfor nævnte træbygninger med nye i armeret beton.

Støtteberettigede udgifter: De støtteberettigede udgifter kan ifølge artikel 4, stk. 4, i forordning (EF) nr. 1/2004 omfatte tilpasning af staldene til gældende hygiejnenormer, herunder gennemførelse af passende møddinger.

Udgifter er kun støtteberettigede fra datoen for støttens indførelse.

Berørt sektor: Ordningen gælder for små og mellemstore virksomheder, der beskæftiger sig med produktion, forarbejdning og afsætning af landbrugsprodukter.

Den støttetildelende myndigheds navn og adresse: REGIONE MARCHE — Centro operativo di Muccia Europa Fabriano

Andre oplysninger: Der ydes kun støtte til små og mellemstore landbrugsbedrifter, hvis levedygtighed er dokumenteret, og for hvis produktion der er eller bliver normale afsætningsmuligheder, og kun til investeringer, der ikke bevirker en forøgelse af de pågældende bedrifters produktionskapacitet med mere end 20 %, målt på grundlag af dyreenheder for den animalske produktion og dyrkningsareal for den vegetabilske produktion.

Det præciseres, at som kriterier og nærmere retningslinjer for vurdering og måling til kontrol af, at ovenstående betingelser er opfyldt (jf. artikel 4, stk. 5, stk. 6 og stk. 8, litra a, i forordning (EF) nr. 1/2004), anvendes de samme som dem, der i det væsentlige er fastsat i Marche-regionens PDR, jf. forordning 1257/1999, der er godkendt ved Kommissionens beslutning C(2000) 2726 endelig af 26.9.2000 og offentliggjort på Internet på adressen www.agri.marche.it

Sag nr.: XA 1/05

Medlemsstat: Det Forenede Kongerige

Region: Lancashire (herunder enhedskommunerne Blackpool og Blackburn) og distrikterne Wigan, Bolton, Bury, Rochdale og Oldham.

Støtteordningens navn eller navnet på den virksomhed, der modtager individuel støtte: Rural Business Facilitation Service (Lancashire and North Manchester)

Retsgrundlag: Section 5 of the Regional Development Agencies Act 1998

Planlagte årlige udgifter til ordningen eller den samlede individuelle støtte, der er ydet virksomheden: Det planlagte budget for ordningen er på 3 490 068 GBP. Beløbet fordeles over 4 regnskabsår som følger

Maksimal støtteintensitet: Støtteintensiteten er 100 % for indledende rådgivning, der ydes af Rural Business Facilitation Service.

For detaljeret rådgivning, der ydes af en ekstern konsulent, er støtteintensiteten 50 %.

Gennemførelsesdato: Den 31. januar 2005.

Støtteordningens eller det individuelle støtteprojekts varighed: Ordningen gælder indtil den 30. juni 2007.

Støttens formål: Sektorudvikling — ordningen har til formål at fremme den langsigtede udvikling af økonomien i Lancashires landdistrikter ved at yde rådgivning og teknisk bistand til landbrugere og virksomheder i landbrugssektoren med henblik på at forbedre forretningsresultaterne og øge effektiviteten.

Der kan ydes støtte til konsulentbistand i overensstemmelse med artikel 14 i forordning (EF) nr. 1/2004.

Berørte sektorer: Ordningen gælder for alle landbrugsvirksomheder, herunder virksomheder, der beskæftiger sig med produktions-, forarbejdnings- og markedsføringsaktiviteter. Ordningen gælder desuden for alle undersektorer.

Navn og adresse på den myndighed, der yder støtten:

Lancashire County Council Environment Directorate Guild House Cross Street Preston Det Forenede Kongerige PR1 8RD

Websted: www.defra.gov.uk/farm/state-aid/setup/exist-exempt.htm. Klik på »Rural Business Facilitation Service (Lancashire and North Manchester)«. Alternativt kan man gå direkte til følgende netadresse: http://defraweb/farm/state-aid/setup/schemes/rbfs.pdf

Andre oplysninger: Meningen med ordningen er, at den skal være det første kontaktpunkt for virksomheder i landdistrikterne i Lancashire og North Manchester, der ønsker indledende rådgivning med henblik på at forbedre og udvikle deres virksomhed. Efterfølgende kan der ydes mere detaljeret rådgivning med henblik på at gennemføre nye ideer. I de tilfælde, hvor der allerede ydes tilskudsberettiget rådgivning gennem andre statsstøttede rådgivningsordninger, henvises ansøgerne til disse ordninger. Hvis der ikke kan ydes rådgivning gennem andre ordninger, yder Rural Business Facilitation Service den nødvendige rådgivning eller henviser ansøgerne til eksterne konsulenter. Anvendes der eksterne konsulenter, reduceres støtteintensiteten fra 100 % til 50 % (jf. ovenstående).

Ordningen gælder for alle virksomheder i landdistrikterne, ikke kun landbrugsvirksomheder. Støtte til andre virksomheder end landbrugsvirksomheder udbetales i overensstemmelse med Kommissionens forordning (EF) nr. 69/2001 om de minimis-støtte.

Sag nr.: XA 02/05

Medlemsstat: Italien

Region: Regionen Umbria

Støtteordningens benævnelse: Gennemførelse af investeringsstøtteforanstaltninger i fødevaresektoren

Retsgrundlag: Il regime di aiuti in argomento, avviato a far data dalla pubblicazione del bando pubblico (4 novembre 2004), è da considerarsi come riapertura dei termini di presentazione delle domande di aiuto a valere delle Misure 1.1.1. (a), 1.2.1 (g) e 1.2.2.(m) del PSR della Regione Umbria la cui copertura finanziaria è assicurata con risorse regionali, qualora non si rendessero disponibili risorse nazionali aggiuntive sulla dotazione del Piano di Sviluppo Rurale dell'Umbria.

Forventede årlige udgifter: 50 mio. EUR (overslag)

Maksimal støtteintensitet: afhænger af investeringstype

40 % af udgifterne til investeringer i fast ejendom og faste anlæg (investeringer i landbrugsbedrifter og i forarbejdning og afsætning af landbrugsprodukter)

20 % af udgifterne til anskaffelse af maskiner og mobilt udstyr (investeringer i landbrugsbedrifter)

op til 50 % af udgifterne til indførelse af kvalitetssikringssystemer for landbrugsbedrifter efter kriterierne i ISO 9000-standarderne, højst 100 000 EUR pr. bedrift

op til 50 % af udgifterne til indførelse af miljøledelsessystemer efter kriterierne i ISO 14000-standarderne, højst 100 000 EUR pr. bedrift

op til 50 % til fødevarevirksomheder og 80 % til landbrugsvirksomheder af udgifterne til gennemførelse af planer for egenkontrol med sundheds- og hygiejneforholdene efter HACCP-modellen, højst 100 000 EUR pr. bedrift

op til 60 % til fødevarevirksomheder og 80 % til landbrugsvirksomheder af udgifterne til indførelse af systemer til kontrol med sporbarheden af fødevarer og certificering af fødekæden

op til 80 % af de støtteberettigede udgifter til planlægning og gennemførelse af markedsføringsprojekter for kvalitetslandbrugsprodukter

op til 50 % af de støtteberettigede udgifter til udarbejdelse af kvalitetsspecifikationer, tekniske undersøgelser, gennemførlighedsundersøgelser og koncipering med henblik på karakterisering og/eller standardisering af egenskaberne ved og præsentationen af kvalitetsprodukter.

Gennemførelsesdato:

Ordningens varighed: årlig

Målet med støtten: styrkelse af integrationen mellem de forskellige aktører i fødevaresektoren. Anvendte artikler: (4, 7 og 13)

Støtteberettigede udgifter:

produktionsstøtte (artikel 4)

a) Opførelse, omstrukturering, vedligeholdelse af landbrugsbygninger hørende til bedriften, herunder supplerende eksterne arbejder, såsom anlæg af gårdspladser, indhegninger osv. (der gives ikke støtte til opførelse af dele af bygninger i boligstrukturer, medmindre det drejer sig om selvstændige tilbygninger).

b) Plantning og/eller omlægning af specialiserede træbeplantninger. Der gives ikke støtte til plantning af nye vin- eller olivenmarker eller til omlægning af eksisterende vinmarker. Der gives kun støtte til omlægning af olivenmarker, hvis antallet at planter forbliver uændret.

c) Kunstige vandreservoirer og hertil hørende installationer til brug for landbrug, husdyrbrug, miljøforbedringer, turist- og rekreative formål samt sport med henblik på diversificering af landbrugsbedriften.

d) Anlæg og forbedring af enge og græsningsmarker i bjergområder, indelukker til husdyr osv.

e) I ekstraordinære tilfælde, anlæg og vedligeholdelse af veje og vandledninger på bedriften.

f) Anlæg af vandtilførselssystemer, terrænregulering og fjernelse af sten, herunder dræning og regulering af overfladevand gennem anlæg af sekundære afvandingsgrøfter, så vidt muligt med anvendelse af naturnær anlægsteknik (højst 25 000 EUR).

g) Investeringer i forarbejdning og afsætning af kvalitetslandbrugsprodukter eller nicheprodukter (herunder investeringer i direkte salg heraf), forudsat at det pågældende produkt i økonomisk henseende udgør mindst 40 % af bedriftens indtægter, beregnet som ESU, eller at de produkter, der skal forarbejdes, udgør mindst 20 ESU. Anlægget skal under alle omstændigheder være i overensstemmelse med bedriftens produktionskapacitet. Disse restriktioner gælder ikke, hvis det drejer sig om små anlæg til forarbejdning af nicheprodukter eller produkter, der er fremstillet efter økologiske metoder ifølge de gældende regler, eller om den første forarbejdning af foder til egen besætning. Støtte til opførelse af nye bedriftsanlæg i vindyrkningssektoren er under alle omstændigheder betinget af, at dyrkningsarealet er på mindst 5 ha til fremstilling af DOCG (Denominazione di Origine Controllata e Garantita) og 10 ha til fremstilling af DOC (Denominazione di Origine Controllata) eller IGT (Indicazione Geografice Tipica), mens grænsen for støtte til olivenforarbejdningssektoren er på mindst 5 000 olivenplanter.

h) Nyanskaffelse af husdyr og anskaffelse af avlsdyr af høj kvalitet (hanner og hunner), som er opført i stambøger eller tilsvarende registre.

i) Investeringer i eller finansiering af opdræt af vilde dyr til fødevarebrug eller med henblik på genoprettelse af bestanden, dog kun arter, der er omhandlet i Piano Faunistico Venatorio (jagtplan).

j) Anskaffelse af nye maskiner og redskaber, forudsat at sådanne ikke allerede findes på bedriften, herunder it-udstyr (hardware og software) og instrumenter til forbedring af administration og regnskabsføring, op til 40 % af det tilladte maksimumsbeløb for investeringer i bedriften; kan forhøjes til 70 % for kooperativer, som leverer ydelser til egne medlemmer. Der ydes ikke støtte til udskiftning af maskiner, medmindre de tjener til at forbedre arbejdsforholdenes sikkerhed og kvalitet i overensstemmelse med mindstestandarderne i den gældende lovgivning, og forudsat at det maskineri, der udskiftes, er over 5 år gammelt. Indtil den 31. december 2001 kan der ydes støtte til udskiftning af maskiner som led i et program, der også omfatter investeringer i fast ejendom, op til mindst 50 % af udgifterne til hele programmet.

k) Anskaffelse af udstyr til håndtering og behandling af affald fra landbrugs- og husdyrbrug og til genanvendelse heraf på bedriften eller til afsætning, begrænset til bedriftens eller de tilknyttede bedrifters produktion. Der kan også ydes støtte til anskaffelse af maskiner og udstyr til fremstilling af »grøn kompost« eller »kompost fra forskellige kilder«, i mængder svarende til bedriftens areal.

l) Generalomkostninger på højst 12 % af de støtteberettigede udgifter, til — honorarer til teknikere og konsulenter for planlægning og ledelse af og kontrol med arbejdet, gennemførlighedsundersøgelser og forretningsplaner, højst 8 %, osv. — skabelse af websteder til afsætning af produkter og tjenesteydelser (e-handel) — rådgivning og uddannelse af personale med henblik på gennemførelse af kvalitetskontrol af forarbejdningsprocesserne og opfyldelsen af frivillige standarder (ISO 9000, miljømærkning osv.) — anskaffelse af patenter og licenser. Der ydes ikke støtte til anskaffelse af — arealer til dyrkningsformål — fededyr, avlsfjerkræ og hybride avlssvin, som ikke er omfattet af specifikationerne for kvalitetsprodukter — produktionsrettigheder — køretøjer til person- og varetransport — almindelig vedligeholdelse.

Forarbejdning og afsætning (artikel 7)

a) Opførelse, ombygning og modernisering af bygninger.

b) Anskaffelse af fast ejendom — dog ikke af jord, medmindre restriktionerne og betingelserne i regel nr. 5 i bilaget til forordning (EF) nr. 1685 af 28. juli 2000 er opfyldt — op til 70 % af den støtteberettigede investering, forudsat at den pågældende faste ejendom skal omstruktureres for mindst 30 % af de endelige samlede omkostninger hertil.

c) Anskaffelse af maskiner og udstyr, herunder it-udstyr.

d) Udgifter til anskaffelse af software og konsulentbistand til installering af maskiner og udstyr som omhandlet ovenfor

e) Generalomkostninger på højst 12 % af de støtteberettigede udgifter, til — honorarer til teknikere og konsulenter for planlægning og ledelse af og kontrol med arbejdet, gennemførlighedsundersøgelser og forretningsplaner, højst 8 %, osv. — skabelse af websteder til afsætning af produkter og tjenesteydelser (e-handel) — rådgivning og uddannelse af personale med henblik på gennemførelse af kvalitetskontrol af forarbejdningsprocesserne og opfyldelsen af frivillige standarder (ISO 9000, miljømærkning osv.). — anskaffelse af patenter og licenser. Udgifter, der ikke er støtteberettigede — investeringer i tilknytning til faserne efter den første forarbejdning, hvis denne ikke finder sted på bedriften — investeringer i tilknytning til detailhandel — investeringer i tilknytning til afsætning eller forarbejdning af produkter fra tredjelande. Der kan under ingen omstændigheder ydes støtte til investeringer, der øger produktionskapaciteten i sektorer, som er underkastet specifikke begrænsninger ifølge de fælles markedsordninger, og for hvilke der ikke findes passende afsætningsmuligheder.

Støtte til fremme af produktion og afsætning af kvalitetslandbrugsprodukter (artikel 13)

a) Udgifter til kontrol i forbindelse med udstedelse af den første frivillige produktcertificering i medfør af forordning EF 2081/92, 2082/92, 2092/91 og 1804/99.

b) Udgifter til indførelse af kvalitetssikringssystemer i overensstemmelse med ISO 9000-standarderne.

c) Udgifter til indførelse af miljøledelsessystemer i overensstemmelse med ISO 14000-standarderne eller EMAS.

d) Udgifter til gennemførelse af planer for egenkontrol med sundheds- og hygiejneforholdene efter HACCP-modellen.

e) Udgifter til indførelse af systemer til kontrol med sporbarheden af fødevarer og certificering af fødekæden.

f) Udgifter til planlægning og gennemførelse af markedsføringsprojekter, herunder ressourcer til organisation og materiel.

g) Udgifter til udarbejdelse af kvalitetsspecifikationer, tekniske undersøgelser og koncipering med henblik på karakterisering og/eller standardisering af egenskaberne ved og præsentationen af kvalitetsprodukter.

Berørte sektorer: Støtteordningen omfatter produktion, forarbejdning og/eller afsætning af landbrugsprodukter som defineret i artikel 2 i forordning (EF) 1/2004. Der kan under ingen omstændigheder ydes støtte til investeringer, der øger produktionskapaciteten i sektorer, som er underkastet specifikke begrænsninger ifølge de fælles markedsordninger, og for hvilke der ikke findes passende afsætningsmuligheder.

Den støttetildelende myndigheds navn og adresse: Regione Umbria — Direzione Attività Produttive. Centro Direzionale Fontivegge — I-06100 Perugia.

Indirizzo e_mail: fgarofalo@regione.umbria.it

Websted: www.regione.umbria.it

Støtte nr.: XA 03/05

Medlemsstat: Spanien

Region: Castilla y León

Støtteordningens navn eller navnet på den virksomhed, der modtager individuel støtte: Støtte til fremme af kooperativbevægelsen i den selvstyrende region Castilla y León

Retsgrundlag: Orden AYG.../2005, de ... febrero, de la Consejería de Agricultura y Ganadería, som indeholder bestemmelserne for støtte til fremme af kooperativbevægelsen i den selvstyrende region Castilla y León.

Denne støtteordning omfattes af undtagelsen i Kommissionens forordning (EF) nr. 1/2004 af 23. december 2003 og er i overensstemmelse med artikel 10, 13 og 14 i nævnte forordning vedrørende henholdsvis støtte til producentsammenslutninger, støtte til fremme af produktion og afsætning af kvalitetslandbrugsprodukter og teknisk bistand i landbrugssektoren.

Forventede årlige udgifter til ordningen eller det samlede individuelle støttebeløb, der ydes til virksomheden: Det forventede støttebeløb for 2005 er på 1 200 000 EUR.

Maksimal støtteintensitet:

— Artikel 10 i forordning 1/2004. Det samlede maksimale støttebeløb pr. støttemodtager er 100 000 EUR.

— Artikel 13 i forordning 1/2004. Det samlede maksimale støttebeløb pr. støttemodtager er 100 000 EUR for en treårsperiode

— Artikel 14 i forordning 1/2004. Støtten vil ikke overstige 100 000 EUR for en treårsperiode pr. støttemodtager eller 50 % af de støtteberettede omkostninger; det højeste beløb anvendes.

Gennemførelsesdato: Støtteordningen forventes at træde i kraft fra marts 2005.

Ordningens eller den individuelle støttes varighed: Ordningen gælder indtil den 31. december 2006.

Støttens formål:

Hovedformål: Udbygge kooperativbevægelse i landbruget i den selvstændige region Castilla y León.

Sekundære mål:

— Støtte til oprettelse af nye sammenslutninger og konsolidering af andre på et højere niveau, der er opstået ved fusion og integrering

— Støtte til allerede bestående sammenslutninger, der betydeligt øger værdien af afsætningen (med mindst med 30 %).

— Fremme af produktion og afsætning af kvalitetslandbrugsprodukter

— Teknisk støtte til sammenslutninger ved gennemførelse af revisioner og analyser af forvaltningen, økonomisk levedygtighed, investeringer eller markedsundersøgelser, såvel som tilrettelæggelse af konkurrencer, udstillinger og messer.

Anvendte artikler:

— Støtteordningen overholder artikel 10 i forordning nr. 1/2004 om støtte til producentsammenslutninger, artikel 13 om støtte til fremme af produktion og afsætning af kvalitetslandbrugsprodukter og artikel 14 om teknisk bistand i landbrugssektoren.

— Der er ligeledes taget hensyn til artikel 17 og 20 i kapitel 3 i nævnte forordning om almindelige og afsluttende bestemmelser.

Støtteberettigede omkostninger:

— Artikel 10 i forordning 1/2004. Oprettelse af nye sammenslutninger på første niveau eller sammenslutninger på højere niveau, der opstår ved fusion og integrering og forbedrer landbrugssammenslutningers økonomiske og sociale dimension med en stigning på mindst 30 % af afsætningen. — Omkostninger påløbet en ny sammenslutning til oprettelse, fusion eller integrering af sammenslutninger, herunder: udgifter til oprettelse, revision, legalisering, konsulentudgifter for ledelsen og teknikere, udgifter til finansierings- og afsætningsundersøgelser, notar-, registrerings- og tilladelsesgebyrer. — Driftssomkostninger for de første fem år for de nyligt oprettede, fusionerede eller integrerede sammenslutninger: leje af lokaler, indkøb af kontormateriel, herunder it-udstyr og software, administrationspersonaleudgifter, generalomkostninger, sagsomkostninger og administrative omkostninger. — I tilfælde af udvidelser begrænses de støtteberettigede omkostninger til stigningen fra år til år (mindst 30 %) i værdien af den produktion, som støttemodtagerne afsætter. Tilsvarende finansieres kun omkostningerne ved udvidelsen, når sammenslutningen udvides.

— Artikel 13 i forordning 1/2004. Fremme af produktion og afsætning af kvalitetslandbrugsprodukter — Omkostninger ved indførelse af ordninger for kvalitetskontrol og sporbarhed. Disse omkostninger kan omfatte forarbejdet til ansøgninger om anerkendelse af kvalitetsmærke, omkostninger ved indførelse af kvalitetsordning, eksterne konsulenter, certificering og uddannelse af personalet til anvendelse af de nævnte ordninger.

— Artikel 14 i forordning 1/2004. Teknisk bistand i landbrugssektoren. — Omkostninger for sammenslutningerne ved gennemførelse af revisioner, analyser af forvaltning, økonomisk levedygtighed, investeringer eller markedsundersøgelser, såvel som tilrettelæggelse af konkurrencer, udstillinger og messer.

Berørte sektorer: Landbrugssektoren i almindelighed og sammenslutninger i særdeleshed.

Notabene: Sammenslutninger, der er blevet godkendt for nyligt, men som endnu ikke har iværksat foranstaltninger eller tjenesteydelser på datoen for støtteordningens ikrafttrædelse.

Navn og adresse på den myndighed, der yder støtten: Støtten ydes af Castilla y Leòns regering og forvaltes af generaldirektoratet for industrialisering og modernisering af landbrug og kvægopdræt.

C/ Rigoberto Cortejoso, 14 — E-47014-Valladolid.

Websted: Den fulde ordlyd af støtteordningen offentliggøres på webstedet for Junta de Castilla y León http://www.jcyl.es/agrocomercializacion

Andre oplysninger: Støtteordningen forvaltes i overensstemmelse med retsgrundlaget og med artikel 18 i ovennævnte forordning.

Støtte nr.: XA 04/05

Medlemsstat: Spanien

Region: Hele det nationale område

Støtteordningens navn eller navnet på den virksomhed, der modtager individuel støtte: Støtte til mælkeproducenter til dækning af udgifterne til kontrol af mælkekvaliteten.

Retsgrundlag: Real Decreto por el que se regula el control oficial del rendimiento lechero para la evaluación genética en las especies bovina, ovina y caprina

Forventede årlige udgifter til ordningen eller det samlede individuelle støttebeløb, der ydes til virksomheden: 2 500 000 EUR

Maksimal støtteintensitet: Op til 70 % af mælkekontrollen.

Gennemførelsesdato: 2005

Ordningens eller den individuelle støttes varighed: Indtil den 31. december 2006.

Støttens formål: Støtte til Pymes (indehavere af bedrifter med mælkeleverende besætning) til udvikling af foranstaltninger med henblik på udvælgelse, bevaring og fremme af racer. Den omfattes af følgende artikel i forordning (EF) 1/2004 om statsstøtte til små virksomheder, der beskæftiger sig med produktion, forarbejdning og afsætning af landbrugsprodukter: Artikel 15, litra b): støtte på op til 70 % til udgifter til undersøgelser, der foretages af eller på vegne af tredjemand, til bestemmelse af husdyrs genetiske kvalitet eller ydelse.

Berørte sektorer: Landbrugsbedrifter med opdræt af stambogsførte kvæg, får og geder med henblik på mælkeproduktion.

Navn og adresse på den myndighed, der yder støtten: Ministerio de Agricultura, Pesca y Alimentación, Dirección General de Ganadería, Alfonso XII, no 62, E-28014, Madrid.

Websted: www.mapa.es-Sección Ganadería

Sag nr.: XA 05/05

Medlemsstat: Frankrig

Region: La Manche

Støtteordningens navn: Støtte til landbrugskooperativer, der er fælles om materiel og maskinhaller

Retsgrundlag:

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises.

— Articles L 3231-2 et L 3232-1 du Code général des collectivités territoriales.

Planlagte årlige udgifter til ordningen: Der må højst ydes 54 000 EUR i støtte om året.

Maksimal støtteintensitet: 30 % for investeringer, dog højst 13 500 EUR pr. investering.

Gennemførelsesdato: Ved modtagelsen af Kommissionens bekræftelse af modtagelse i løbet af 2005.

Støtteordningens varighed: Ordningen gælder indtil senest den 31. december 2007.

Støttens formål: Ordningen har til formål at fremme gruppeinvesteringer og mindske produktionsomkostningerne ved at yde støtte til opførelse, erhvervelse, modernisering, indretning eller udvidelse af de maskinhaller, som kooperativerne anvender til opbevaring af deres landbrugsmateriel.

Følgende aktiviteter er støtteberettigede: I henhold til artikel 4 i Kommissionens forordning (EF) nr. 1/2004 af 23. december 2003 kan der ydes støtte til opførelse, erhvervelse, modernisering, indretning eller udvidelse af maskinhaller.

Berørte sektorer: Hele landbrugsproduktionssektoren.

Navn og adresse på den myndighed, der yder støtten:

Monsieur le Président du Conseil général de la MANCHE Direction des affaires économiques et du développement rural Service du développement rural Maison du département Rond-point de la liberté F-50008 SAINT-LO CEDEX

Websted: http: //www.cg50.fr/le guide des aides

Sag nr.: XA 06/05

Medlemsstat: Ungarn

Region: Ungarn

Støtteordningens benævnelse eller navnet på den virksomhed, der modtager en individuel støtte: Låneprogram for investeringer i landbrug

3 underprogrammer

Retsgrundlag:

— az Agrár Fejlesztési Hitelprogram kidolgozásáról szóló 2318/2004. (XII. 11.) Korm. határozat;

— a Magyar Köztársaság 2005. évi költségvetéséről szóló 2004. évi CXXXV. törvény 36. § és 39.§

— a program lebonyolításáról szóló kormányrendelet, mely e tájékoztató benyújtását követő 10. munkanapon kerül kihirdetésre (megjelenik a Magyar Közlönyben) (1)

Forventede årlige udgifter til ordningen eller samlet årligt støttebeløb til en virksomhed: Det samlede årlige støttebeløb for låneprogrammet er 40 mia. HUF. I overensstemmelse med den ungarske finanslov er dette beløb omfattet af en vekselkursgaranti, således at der kan tilbydes lån til lavere rentesatser end de nuværende markedssatser.

Støtteelementet i lånene beregnes i henhold til nedenstående formel

hvor og

TT støttebeløb

Q lånebeløb

i referencerentesats

i' præferencerentesats

P løbetid (inklusive amortiseringsfri periode)

F amortiseringsfri periode

rP r i P potens

rF r i F potens

Låneprogrammet kan også forbindes med en garanti fra et kreditgarantiinstitut med en statsgaranti på 70 %. Beregningsmetoden for kreditgarantiers støtteelement blev fremsendt til Kommissionen den 31. august 2004 med henblik på optagelse på listen over nuværende landbrugsstøtteordninger. (Anmeldelse nr. 82-83)

Maksimal støtteintensitet: For hvert støtteprogram skal den maksimale støtteintensitet begrænses til

Ved kumuleret støtte finder artikel 18, stk. 2, i forordning (EF) nr. 1/2004 anvendelse.

Det maksimale støttebeløb må ikke overstige 6 mio. EUR. For unge landbrugere må beløbet ikke overstige 6 375 000 HUF (25 000 EUR).

Gennemførelsesdato: Der kan indgås aftaler på grundlag af låneprogrammet fra ikrafttrædelsesdatoen for regeringens dekret om låneprogrammet og frem til 31. december 2006

Ordningens eller den individuelle foranstaltnings varighed: Højst 15 år (december 2021)

Målet med støtten:

1) støtte til små og mellemstore virksomheder

2) støtte til investeringer i modernisering og udvikling

Under gennemførelsen af låneprogrammet for landbrugsudvikling anvender den ungarske udvikllingsbank (Magyar Fejlesztési Bank Részvénytársaság) de relevante artikler i forordning (EF) nr. 1/2004. Underprogram A, B og C bygger på artikel 4, 7 og 8 i forordning (EF) nr. 1/2004.

De støtteberettigede omkostninger bestemmes i henhold til bestemmelserne i de nævnte artikler i forordning (EF) nr. 1/2004. Yderligere oplysninger om de støtteberettigede omkostninger er opført i bankens programbeskrivelse, som også findes på den nedenstående internetadresse.

Berørt(e) sektor(er): Landbrug

Dette program vedrører, produktion og første forarbejdning af landbrugsprodukter samt tjenester i forbindelse med landbrugsprodukter.

Den støttetildelende myndigheds navn og adresse:

Website: http://www.fvm.hu/main.php?folderID=1569

Andre oplysninger: Kontaktperson: Szilvia Németh

e-mail: NemethS@posta.fvm.hu

Sag nr.: XA 7/05

Medlemsstat: Det Forenede Kongerige

Region: Dorset (herunder også enhedskommunerne Bournemouth og Poole)

Støtteordningens navn eller navnet på den virksomhed, der modtager individuel støtte: Dorset Agricultural Advisory Service

Retsgrundlag: Local Government Act 2000 (del 1)

Planlagte årlige udgifter til ordningen eller den samlede individuelle støtte, der er ydet virksomheden:

1. marts 2005 — 28. februar 2006 69 624 GBP 1. marts 2006 — 28. februar 2007 69 224 GBP 1. marts 2007 — 30. juni 2007 69 224 GBP I alt 208 072 GBP

Maksimal støtteintensitet: Støtteintensiteten er 100 %

Gennemførelsesdato: Landbrugere og virksomheder i landdistrikterne vil kunne modtage rådgivning fra den 10. februar 2005.

Støtteordningens eller det individuelle støtteprojekts varighed: Ordningen gælder indtil den 22. juni 2007. Der udbetales støtte indtil den 30. juni 2007.

Støttens formål: Støtten har til formål at udvikle virksomheder i landdistrikterne. Støtten udbetales i overensstemmelse med artikel 14 i forordning (EF) nr. 1/2004. Der kan ydes støtte til konsulentbistand.

Berørte sektorer: Ordningen gælder for virksomheder, der beskæftiger sig med landbrugsproduktion samt forarbejdning og afsætning af deres egne landbrugsprodukter.

Navn og adresse på den myndighed, der yder støtten:

Dorset County Council County Hall Colliton Park Dorchester Det Forenede Kongerige DT1 1XJ

Navn og adresse på det organ, der forvalter ordningen

Dorset Agricultural Advisory Service Stinsford Business Centre Kingston Maurward College Dorchester Dorset Det Forenede Kongerige DT1 8PY

Websted: www.defra.gov.uk/farm/state-aid/setup/exist-exempt.htm. Klik på »Dorset Agricultural Advisory Services«. Alternativt kan man gå direkte til følgende netadresse: www.defra.gov.uk/farm/state-aid/setup/schemes/dorset.pdf

Andre oplysninger: Ordningen gælder både for landbrugsvirksomheder og for andre virksomheder i landdistriktene. Støtte til andre virksomheder end landbrugsvirksomheder udbetales i overensstemmelse med Kommissionens forordning (EF) nr. 69/2001 om de minimis-støtte.

I denne ordning vil støttemodtagerne ikke selv kunne vælge, hvem der skal yde konsulentbistand. I henhold til artikel 14, stk. 5, i forordning (EF) nr. 1/2004 er Royal Bath & West of England Society valgt på grundlag af markedsvilkårene som leverandør af konsulentbistand.

Underskrevet og dateret på vegne af Department for Environment, Food and Rural Affairs (den ansvarlige myndighed)

Graham Collins

Agricultural State Aid Adviser

Defra

8E, 9 Millbank

c/o Nobel House

17 Smith Square

London

Det Forenede Kongerige

SW1P 3JR

(1) Forordningens tekst findes på den nedennævnte internetadresse.